**OBVESTILO VLAGATELJEM GLEDE OBDELAVE OSEBNIH PODATKOV (GDPR)**

**Upravljavec zbirke osebnih podatkov:**

Ministrstvo za gospodarstvo, turizem in šport, Kotnikova ulica 5, 1000 Ljubljana, telefon: (01) 400 33 11, e-pošta: gp.mgts@gov.si.

**Kontakti pooblaščene osebe za varstvo osebnih podatkov:**

Ministrstvo za gospodarstvo, turizem in šport (v nadaljnjem besedilu: ministrstvo) je, v skladu z zahtevo iz Splošne uredbe o varstvu podatkov, imenovalo pooblaščeno osebo za varstvo osebnih podatkov, ki znotraj ministrstva preverja skladnost obdelav osebnih podatkov iz pristojnosti ministrstva v skladu s Splošno uredbo o varstvu podatkov in ZVOP-1. Pooblaščena oseba je dosegljiva na elektronskem naslovu dpo.mgts@gov.si.

**Namen obdelave osebnih podatkov:**

Za namen spremljanja izpolnjevanja pogojev za opravljanje strokovnega dela v športu in opravljanja samostojnega dela v športu ministrstvo upravlja oziroma vodi razvid poklicih športnikov, razvid zasebnih športnih delavcev in razvid strokovno izobraženih in strokovno usposobljenih delavcev v športu (razvidi). Ministrstvo se zavezuje, da bodo osebni podatki (ime in priimek; spol; stalno, začasno prebivališče ali sedež opravljanja dejavnosti; rojstni podatki; enotna matična številka občana; naziv in stopnjo izobrazbe ali naziv in stopnjo strokovne usposobljenosti) obdelani zakonito, pošteno in na pregleden način ter da bo zahtevalo, pridobivalo in obdelovalo zgolj osebne podatke, ki so neposredno in objektivno povezani z vpisom v posamezni razvid. Ministrstvo zbira vse podatke, ki so določeni v 76. členu Zakona o športu (Uradni list RS, št. 29/17 in 21/18 – ZNOrg, v nadaljevanju: ZŠpo-1) in jih je vlagatelj navedel v vlogi.

**Pravna podlaga za obdelavo osebnih podatkov:**

Pravna podlaga za obdelavo osebnih podatkov je določena v 58., 62. in 76. člena ZŠpo-1.

**Uporabniki osebnih podatkov:**

Odločbe o vpisu v razvid poklicnih športnikov in razvid zasebnih športnih delavcev se posredujejo Agenciji Republike Slovenije za javnopravne evidence in pristojni izpostavi Finančne uprave Republike Slovenije, pri katerih vlagatelji urejajo pridobitev statusa poslovnega objekta.

**Prenos osebnih podatkov v tretjo državo ali mednarodno organizacijo:**

Osebni podatki se ne prenašajo v tretjo državo ali mednarodno organizacijo.

**Obdobje hrambe osebnih podatkov:**

Osebni podatki se na podlagi 79. člena ZŠpo-1 trajno hranijo pri ministrstvu.

**Pravice posameznika in dodatne informacije:**

Vlagatelj lahko skladno s Splošno uredbo o varstvu podatkov od ministrstva zahteva dostop do osebnih podatkov, popravek osebnih podatkov oziroma omejitev obdelave osebnih podatkov, ki se nanašajo nanj, tako da o tem obvesti pooblaščeno osebo za varstvo osebnih podatkov.

Posameznik, na katerega se nanašajo osebni podatki, ima pravico do vložitve pritožbe pri nadzornem organu za varstvo osebnih podatkov Republike Slovenije - pri Informacijskem pooblaščencu, Dunajska cesta 22, SI-1000 Ljubljana, telefon: (01) 230 97 30, e-pošta: gp.ip@ip-rs.si, spletna stran: https://www.ip-rs.si/.

Osebni podatki vlagatelja ne bodo podvrženi avtomatiziranemu sprejemanju odločitev oziroma oblikovanju profilov iz prvega in četrtega odstavka 22. člena Splošne uredbe o varstvu podatkov.